title: 2005/928/EF: Kommissionens beslutning af  20. december 2005  om harmonisering af frekvensbåndet 169,4-169,8125 MHz i Fællesskabet  (meddelt under nummer K(2005) 5503)   (EØS-relevant tekst)

text:
               27.12.2005

               DA

               Den Europæiske Unions Tidende

               L 344/47

      KOMMISSIONENS BESLUTNING

   af 20. december 2005
   om harmonisering af frekvensbåndet 169,4-169,8125 MHz i Fællesskabet
   (meddelt under nummer K(2005) 5503)
   (EØS-relevant tekst)
   (2005/928/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets beslutning nr. 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslutningen) (1), særlig artikel 4, stk. 3, og
   ud fra følgende betragtninger:

               (1)

               Rådets direktiv 90/544/EØF af 9. oktober 1990 om de frekvensbånd, der skal anvendes til samordnet indførelse af fælleseuropæisk landbaseret offentlig personsøgning i Fællesskabet (Ermes-direktivet) (2) blev ophævet den 27. december 2005 ved Europa-Parlamentets og Rådets direktiv 2005/82/EF (3). Direktivet pålagde medlemsstaterne at udpege fire kanaler i frekvensbåndet 169,4-169,8 MHz til den fælleseuropæiske landbaserede offentlige personsøgetjeneste (herefter Ermes) og sikre, at Ermes så hurtigt som muligt kunne anvende hele 169,4-169,8 MHz-båndet i overensstemmelse med kommercielle behov.

               (2)

               Brugen af frekvensbåndet 169,4-169,8 MHz til Ermes i Fællesskabet er gået kraftigt tilbage eller endda helt ophørt, med det resultat, at frekvensbåndet ikke udnyttes effektivt af Ermes og derfor kan udnyttes bedre til at opfylde andre fællesskabspolitiske behov.

               (3)

               I henhold til artikel 4, stk. 2, i frekvenspolitikbeslutningen gav Kommissionen den 7. juli 2003 Den Europæiske Konference af Post- og Teleadministrationer (CEPT) mandat til at indsamle oplysninger om de nuværende og mulige fremtidige anvendelser af 169,4-169,8 MHz-båndet, opstille en liste over alternative muligheder for anvendelse af frekvensbåndet, navnlig muligheder, der ikke kun har at gøre med traditionel elektronisk kommunikation. CEPT blev bedt om for hver enkelt mulig anvendelse at undersøge muligheden for sameksistens med andre anvendelser og muligheden for at benytte andre frekvensbånd, i overensstemmelse med principperne i rammedirektivet. Frekvensbåndet, der allerede er delvist harmoniseret, er egnet til visse anvendelser, som er relevante i forbindelse med oprettelse og drift af det indre marked på en række af Fællesskabets politikområder, og nogle af disse anvendelser vil kunne gavne handicappede eller støtte samarbejdet om retlige og indre anliggender i EU.

               (4)

               Ifølge artikel 8, stk. 4, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (4) skal medlemsstaterne fremme Den Europæiske Unions borgeres interesser, blandt andet ved at tilgodese særlige sociale gruppers behov, især hørehæmmede og personer, der har brug for øjeblikkelig hjælp.

               (5)

               På grundlag af tekniske undersøgelser og indsamling af oplysninger bekræftede CEPT, at det pågældende frekvensbånd på trods af vedtagelsen af direktiv 90/544/EØF kun er blevet anvendt i begrænset udstrækning til Ermes, og at behovet for personsøgesystemer har ændret sig i Europa, efterhånden som systemernes funktioner er blevet overtaget af andre teknologier såsom SMS (short messaging system) via GSM.

               (6)

               Udpegelsen af dele af frekvensbåndet 169,4-169,8 MHz til Ermes i Fællesskabet bør derfor revideres for at sikre en mere effektiv udnyttelse af dette frekvensbånd, idet frekvensbåndets harmoniserede status bevares.

               (7)

               I overensstemmelse med mandatet har CEPT opstillet en ny frekvensplan og en kanalplan, der gør det muligt at lade seks typer foretrukne anvendelser dele frekvensbåndet 169,4-169,8125 MHz med henblik på at opfylde en række fællesskabspolitiske behov. Disse behov omfatter støtte i form af høreapparater for hørehæmmede, for hvem et harmoniseret frekvensbånd kan medføre bedre rejsevilkår i Fællesskabet og lavere priser på høreapparater som følge af stordriftsfordele; udvikling af det indre marked for tryghedsalarmer, der gør det muligt for ældre og handicappede at foretage nødopkald; sporingssystemer, der gør det nemmere at spore og genfinde tyvekoster i hele Fællesskabet; måleraflæsningssystemer til brug for el- og vandforsyningsselskaber; og eksisterende personsøgesystemer såsom Ermes, samt midlertidig brug af private mobilradiosystemer (PMR) til dækning af særlige begivenheder af et par dages til et par måneders varighed.

               (8)

               Resultaterne af mandatet til CEPT, som Kommissionen anser for tilfredsstillende, bør gøres til gældende regler i Fællesskabet og gennemføres af medlemsstaterne. De eksisterende tilladelser til Ermes og/eller PMR, der ikke er i overensstemmelse med den nye frekvensplan og kanalplanen, bør kunne opretholdes, indtil de udløber, eller indtil Ermes- og/eller PMR-anvendelserne uden urimeligt besvær kan flyttes til et passende frekvensbånd.

               (9)

               Når der gives tilladelse til brug af radiofrekvenser, bør der benyttes et system, der er så lidt indgribende som muligt, i overensstemmelse med Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) (5), blandt andet bør brugen ikke gøres afhængig af individuelle brugsrettigheder.

               (10)

               Uden at det berører muligheden for at tilgodese frekvensbehovene på bestemte politiske områder ved at udpege frekvenser på et eksklusivt grundlag, bør der generelt foreslås så generiske allokeringer som muligt for frekvensbåndene, således at brugen heraf kun styres ved at fastlægge specifikke brugsbegrænsninger, såsom »duty cycle« og effektniveau, og således at det ved hjælp af harmoniserede standarder, der er anerkendt i henhold til Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (6), sikres, at udstyr, der anvender de allokerede frekvenser, anvender så få frekvensressourcer som muligt, så der undgås skadelig interferens.

               (11)

               Koordineringen af kanaler i højeffektdelen af frekvensbåndet 169,4–169,8125 MHz mellem nabolande vil ske gennem bi- eller multilaterale aftaler.

               (12)

               For også på lang sigt at sikre, at frekvensbåndet 169,4-169,8125 MHz udnyttes effektivt bør administrationerne fortsat undersøge mulighederne for at opnå en mere effektiv udnyttelse, navnlig af det udpegede beskyttelsesbånd (»guard band«).

               (13)

               Foranstaltningerne i denne beslutning er i overensstemmelse med udtalelse fra Frekvensudvalget —

         VEDTAGET FØLGENDE BESLUTNING:
   Artikel 1
   Formål
   Formålet med denne beslutning er at harmonisere vilkårene for tilrådighedsstillelse og effektiv udnyttelse af frekvensbåndet 169,4-169,8125 MHz i Fællesskabet.
   Artikel 2
   Definitioner
   I denne beslutning forstås ved:

               a)

               »høreapparat«: et radiokommunikationssystem, der normalt omfatter en eller flere radiosendere og en eller flere radiomodtagere, og som forbedrer hørehæmmedes høreevne

               b)

               »tryghedsalarm«: et pålideligt radiokommunikationssystem og –net med tilhørende bærbart udstyr, som inden for et begrænset område tillader en person i nød at tilkalde hjælp på en enkel måde

               c)

               »måleraflæsningssystem«: et system, der ved hjælp af radiokommunikationsudstyr muliggør fjernstyret tilstandsovervågning, måleraflæsning og driftsstyring

               d)

               »sporingssystem«: et system til at spore og genfinde genstande, som almindeligvis består af en radiosender, der anbringes på den genstand, der skal beskyttes, samt en modtager, og som også kan omfatte en alarm

               e)

               »personsøgesystem«: et system, der tillader envejs-radiokommunikation mellem en sender (basisstation) og en modtager (mobilt udstyr)

               f)

               »privat mobilradiokommunikation (PMR)«: en jordbaseret mobilkommunikationstjeneste, der anvender simpleks-, halv dupleks- og eventuelt fuld dupleks-modus på terminalniveau til at etablere kommunikationsforbindelse inden for en lukket brugergruppe.

         Artikel 3
   Harmoniserede anvendelser
   1.   Frekvensbåndet 169,4–169,8125 MHz inddeles i en laveffektdel og en højeffektdel. Frekvensplanen og kanalplanen for frekvensbåndet fastlægges i bilaget til denne beslutning.
   2.   Laveffektdelen af frekvensbåndet 169,4–169,8125 MHz anvendes til følgende foretrukne anvendelser:

               a)

               høreapparater, eksklusiv brug

               b)

               tryghedsalarmer, eksklusiv brug

               c)

               måleraflæsningssystemer, ikke-eksklusiv brug

               d)

               laveffektsendere til sporingssystemer, ikke-eksklusiv brug.

         3.   Højeffektdelen af frekvensbåndet 169,4–169,8125 MHz anvendes til følgende foretrukne anvendelser:

               a)

               højeffektsendere til sporingssystemer

               b)

               eksisterende personsøgesystemer eller personsøgesystemer, der flyttes fra andre kanaler i frekvensbåndet.

         4.   Der kan indføres andre anvendelser af frekvensbåndet 169,4–169,8125 MHz, forudsat at de ikke hæmmer en harmoniseret indførelse af de foretrukne anvendelser. Disse alternative anvendelser er:

               a)

               høreapparater, ikke-eksklusiv brug i laveffektdelen af frekvensbåndet

               b)

               sporing, personsøgning, midlertidig brug eller privat mobilradiokommunikation på nationalt plan i højeffektdelen af frekvensbåndet.

         5.   Den maksimale udstrålede effekt i laveffektdelen af frekvensbåndet 169,4–169,8125 MHz begrænses til 0,5 Watt effektiv udstrålet effekt (e.r.p.). De maksimale »duty cycles« for måleraflæsningssystemerne og sporingssystemerne i laveffektdelen af frekvensbåndet skal være under henholdsvis 10 % og 1 %.
   6.   Brug af frekvensbåndet 169,4–169,8125 MHz til personsøgesystemer og privat mobilradiokommunikation, der er godkendt på datoen for meddelelsen af denne beslutning, og som ikke er i overensstemmelse med artikel 3, stk. 1-5, kan forsætte, så længe de tilladelser til disse tjenester, der foreligger på datoen for meddelelsen af denne beslutning, er gyldige.
   Artikel 4
   Gennemførelse af artikel 3
   Artikel 3 finder anvendelse fra den 27. december 2005.
   Artikel 5
   Tilsyn og undersøgelser
   For at sikre en effektiv udnyttelse af frekvensbåndet 169,4–169,8125 MHz undersøger medlemsstaterne løbende anvendelsen af frekvensbåndet og aflægger rapport til Kommissionen.
   Artikel 6
   Adressater
   Denne beslutning er rettet til medlemsstaterne.

      Udfærdiget i Bruxelles, den 20. december 2005.

            På Kommissionens vegne

         Viviane REDING

            Medlem af Kommissionen

      (1)  EFT L 108 af 24.4.2002, s. 1.

      (2)  EFT L 310 af 9.11.1990, s. 28.

      (3)  EUT L 344 af 27.12.2005, s. 38.

      (4)  EFT L 108 af 24.4.2002, s. 33.

      (5)  EFT L 108 af 24.4.2002, s. 21.

      (6)  EFT L 91 af 7.4.1999, s. 10. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

      BILAG
      Frekvensplan for frekvensbåndet 169,4-169,8125 MHz

                  Laveffektanvendelser

                  »Guardband«

                  Højeffektanvendelser

                  Specifikke laveffektanvendelser

                  Tryghedsalarmer

                  Høreapparater

                  Tryghedsalarmer

                  Sporingssystem

                  Personsøgning

                  Personsøgning

                  Personsøgning

                  Sporingssystem

                  Sporingssystem

                  Personsøgning

                  Sporingssystem

                  Høreapparater

                  Eksklusiv brug

                  Disse kanaler kan eventuelt anvendes på nationalt plan til højeffektanvendelser såsom personsøgning, sporing, midlertidig brug eller PMR.

                  12,5

                  12,5

                  50

                  12,5

                  12,5 (1)

                  1a

                  1b

                  2a

                  2b

                  3a

                  3b

                  4a

                  4b+5+6a

                  6b+7+8a

                  8b

                  9a

                  9b

                  10a

                  10b

                  11a

                  11b

                  12a

                  12b

                  13a

                  13b

                  14a

                  14b

                  15a

                  15b

                  16a

                  16b

                     Forklaring:

                  1. række: Anvendelseskategori, dvs. laveffektanvendelser eller højeffektanvendelser
                  2. række: Foretrukne anvendelser:

                              —

                              Specifikke laveffektanvendelser: se artikel 3, stk. 2, litra c) og d).

                              —

                              Tryghedsalarmer: se artikel 3, stk. 2, litra b).

                              —

                              Høreapparater: se artikel 3, stk. 2, litra a).

                              —

                              Sporingssystemer (højeffektdel): se artikel 3, stk. 3, litra a).

                              —

                              Personsøgesystemer: se artikel 3, stk. 3, litra b).

                        3. række: Alternative anvendelser: se artikel 3, stk. 4.
                  4. og 5. række: Kanalraster (i kHz) og kanalnummer.

      Kanalplan for frekvensbåndet 169,4-169,8125 MHz

                  12,5 kHz-båndbredde

                  25 kHz-båndbredde

                  50 kHz-båndbredde

                  Kanalnummer

                  Midterfrekvens

                  Kanalnummer

                  Midterfrekvens

                  Kanalnummer

                  Midterfrekvens

                  1a

                  169,406250

                  1

                  169,412500

                  1b

                  169,418750

                  »0«

                  169,437500

                  2a

                  169,431250

                  2

                  169,437500

                  2b

                  169,443750

                  3a

                  169,456250

                  3

                  169,462500

                  3b

                  169,468750

                  4a

                  169,481250

                  4

                  169,487500

                  4b

                  169,493750

                  »1«

                  169,512500

                  5a

                  169,506250

                  5

                  169,512500

                  5b

                  169,518750

                  6a

                  169,531250

                  6

                  169,537500

                  6b

                  169,543750

                  »2«

                  169,562500

                  7a

                  169,556250

                  7

                  169,562500

                  7b

                  169,568750

                  8a

                  169,581250

                  8

                  169,587500

                  8b

                  169,593750

                  12,5 kHz »guard band«

                  9a

                  169,618750

                  9

                  169,62500

                  9b

                  169,631250

                  10a

                  169,643750

                  10

                  169,65000

                  10b

                  169,656250

                  11a

                  169,668750

                  11

                  169,67500

                  11b

                  169,681250

                  12a

                  169,693750

                  12

                  169,70000

                  12b

                  169,706250

                  13a

                  169,718750

                  13

                  169,72500

                  13b

                  169,731250

                  14a

                  169,743750

                  14

                  169,75000

                  14b

                  169,756250

                  15a

                  169,768750

                  15

                  169,77500

                  15b

                  169,781250

                  16a

                  169,793750

                  16

                  169,80000

                  16b

                  169,806250

         (1)  På grund af muligheden for at anvende enhver højeffektkanal til midlertidig brug. For at lette koordineringen på tværs af grænserne skal systemer, der anvender 25 kHz-kanaler, imidlertid holde sig til kanalrasteren fra og med den nedre grænse af kanal 9.


title: AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER, FORSAMLET I RÅDET, OG AF KOMMISSIONEN den 14. oktober 1988 om den ordning, der skal gælde for Spaniens og Portugals samhandel med Marokko og Syrien for så vidt angår produkter henhørende under EKSF-Traktaten, og om ændring af afgørelse 86/69/EKSF (88/520/EKSF) #

text:
Avis juridique important

|

41988D0520

AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER, FORSAMLET I RÅDET, OG AF KOMMISSIONEN den 14. oktober 1988 om den ordning, der skal gælde for Spaniens og Portugals samhandel med Marokko og Syrien for så vidt angår produkter henhørende under EKSF-Traktaten, og om ændring af afgørelse 86/69/EKSF (88/520/EKSF)  -

EF-Tidende nr. L 287 af 20/10/1988 s. 0086 - 0087

AFGOERELSE TRUFFET AF REPRAESENTANTERNE FOR MEDLEMSSTATERNES REGERINGER, FORSAMLET I RAADET, OG AF KOMMISSIONEN den 14 . oktober 1988 om den ordning, der skal gaelde for Spaniens og Portugals samhandel med Marokko og Syrien for saa vidt angaar produkter  henhoerende under EKSF-Traktaten, og om aendring af afgoerelse 86/69 /EKSF ( 88/520/EKSF )  REPRAESENTANTERNE FOR REGERINGERNE FOR DET EUROPAEISKE KUL - OG STAALFAELLESSKABS MEDLEMSSTATER, FORSAMLET I RAADET, OG KOMMISSIONEN FOR DE EUROPAEISKE FAELLESSKABER, HAR - under henvisning til Traktaten om Oprettelse af Det Europaeiske Kul- og Staalfaellesskab, og ud fra foelgende betragtninger :  Der er indgaaet aftaler mellem Det Europaeiske Kul - og Staalfaellesskabs medlemsstater og henholdsvis Marokko ( 1 ), og Syrien ( 2 );  de protokoller til ovennaevnte aftaler, der skal indgaas som foelge af Spaniens og Portugals tiltraedelse af Faellesskabet, skal godkendes af de kontraherende parter i overensstemmelse med deres egne procedurer;  indtil afslutningen af naevnte procedurer, som er noedvendige for protokollernes ikrafttraeden, boer der fastsaettes en ordning for Spaniens og Portugals samhandel med Marokko og Syrien, som skal traede i stedet for den ordning, der er fastsat ved afgoerelse  86/69/EKSF ( 3 ), senest aendret ved afgoerelse 87/603/EKSF ( 4 ), og afgoerelse 87/610/EKSF ( 5 );  i afgoerelse 87/456/EKSF ( 6 ) er fastsat den ordning, der skal gaelde for Spaniens og Portugals samhandel med Algeriet, Egypten, Jordan, Libanon og Tunesien for saa vidt angaar produkter henhoerende under EKSF-Traktaten, indtil de protokoller, der skal indgaas  med disse lande som foelge af Spaniens og Portugals tiltraedelse, traeder i kraft;  anvendelsesomraadet for afgoerelse 87/456/EKSF boer udvides til ogsaa at omfatte Spaniens og Portugals samhandel med Marokko og Syrien;  det er noedvendigt at aendre artikel 1 i afgoerelse 86/69/EKSF - TRUFFET FOELGENDE AFGOERELSE :    Artikel 1 Kongeriget Spanien og Republikken Portugal skal i samhandelen med Marokko og Syrien anvende den ordning, der foelger af aftalerne mellem Det Europaeiske Kul - og Staalfaellesskabs medlemsstater og henholdsvis Marokko og Syrien, jf . dog de saerlige betingelser, der er anfoert i afgoerelse 87/456/EKSF .  Artikel 2 I artikel 1 i afgoerelse 86/69/EKSF udgaar "Marokko" og "Syrien ".  Artikel 3 Denne afgoerelse traeder i kraft den 1 . november 1988 .  Den gaelder, indtil protokollerne med hvert af de paagaeldende lande traeder i kraft .  Medlemsstaterne og Kommissionen traeffer de noedvendige foranstaltninger til gennemfoerelsen af denne afgoerelse .   Udfaerdiget i Luxembourg, den 14 . oktober 1988 .     Paa vegne af medlemsstaternes regeringer V . PAPANDREOU Paa Kommissionens vegne Jacques DELORS EWG:L111UMBD26.93 FF : 1UDA;   SETUP : 01;   Hoehe : 508 mm;   60 Zeilen;   3056 Zeichen;  Bediener : MARL   Pr .: C;  Kunde : 42720 Montan Daenemark 26         ( 1 ) EFT nr . L 264 af 27 . 9 . 1978, s . 1 . ( 2 ) EFT nr . L 269 af 27 . 9 . 1978, s . 1 . ( 3) EFT nr . L 75 af 20 . 3 . 1986, s . 26 . ( 4 ) EFT nr . L 389 af 31 . 12 . 1987, s . 61 . ( 5 ) EFT nr . L 396 af 31 . 12 . 1987, s . 69 . ( 6 ) EFT nr . L 250 af 1 . 9 . 1987, s . 112 .


title: 2009/484/EF: Rådets afgørelse af 6. april 2009 om indgåelse af tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Bulgariens og Rumæniens tiltrædelse af Den Europæiske Union

text:
               23.6.2009

               DA

               Den Europæiske Unions Tidende

               L 160/9

      RÅDETS AFGØRELSE

   af 6. april 2009
   om indgåelse af tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Bulgariens og Rumæniens tiltrædelse af Den Europæiske Union
   (2009/484/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 310, sammenholdt med artikel 300, stk. 2, første afsnit, andet punktum, og artikel 300, stk. 3, andet afsnit,
   under henvisning til tiltrædelsesakten af 2005, særlig artikel 6, stk. 2,
   under henvisning til forslag fra Kommissionen,
   under henvisning til samstemmende udtalelse fra Europa-Parlamentet (1), og
   ud fra følgende betragtninger:

               (1)

               Tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Bulgariens og Rumæniens tiltrædelse af Den Europæiske Union (i det følgende benævnt »tillægsprotokollen«) blev undertegnet på Fællesskabets og dets medlemsstaters vegne den 10. oktober 2007 i overensstemmelse med Rådets afgørelse 2008/74/EF af 9. oktober 2007 om undertegnelse og midlertidig anvendelse af en tillægsprotokol til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Bulgariens og Rumæniens tiltrædelse af Den Europæiske Union (2).

               (2)

               Tillægsprotokollen bør godkendes —

         TRUFFET FØLGENDE AFGØRELSE:
   Artikel 1
   Tillægsprotokollen godkendes herved på Fællesskabets og dets medlemsstaters vegne.
   Teksten til tillægsprotokollen er vedlagt denne afgørelse (3).
   Artikel 2
   Rådets formand bemyndiges til at udpege den person, som på Det Europæiske Fællesskabs og dets medlemsstaters vegne er beføjet til at deponere det godkendelsesinstrument, der er omhandlet i tillægsprotokollens artikel 6, stk. 2, med henblik på at udtrykke Fællesskabets og dets medlemsstaters samtykke i at blive bundet af tillægsprotokollen.

      Udfærdiget i Luxembourg, den 6. april 2009.

            På Rådets vegne

         J. POSPÍŠIL

            Formand

      (1)  Samstemmende udtalelse af 10.3.2009 (endnu ikke offentliggjort i EUT).

      (2)  EUT L 22 af 25.1.2008, s. 11.

      (3)  EUT L 22 af 25.1.2008, s. 13.


title: 2009/313/EF: Rådets afgørelse af 30. marts 2009 om fornyelse af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation

text:
               4.4.2009

               DA

               Den Europæiske Unions Tidende

               L 92/3

      RÅDETS AFGØRELSE

   af 30. marts 2009
   om fornyelse af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation
   (2009/313/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 170, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Ved afgørelse 2000/742/EF (2) godkendte Rådet indgåelsen af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation (i det følgende benævnt »aftalen«).

               (2)

               I aftalens artikel 12, litra b), fastsættes det navnlig, at aftalen kan forlænges for yderligere femårsperioder ved fælles overenskomst mellem parterne.

               (3)

               Ved afgørelse 2003/798/EF (3) godkendte Rådet fornyelsen af aftalen for en første yderligere femårsperiode.

               (4)

               På et møde i det fælles EF-russiske FTU-samarbejdsudvalg, som blev afholdt i Bruxelles den 28. juni 2007, gav begge aftalens parter udtryk for, at de var interesseret i at forny den i yderligere fem år. Parterne mener, at en hurtig fornyelse af aftalen vil være i begges interesse. Desuden enedes begge parter på et møde den 26. maj 2008 i EU-Rusland samarbejdsrådet om at træffe de nødvendige foranstaltninger til at forny aftalen.

               (5)

               Den fornyede aftale vil indholdsmæssigt være identisk med den aftale, der udløber den 20. februar 2009.

               (6)

               Fornyelsen af aftalen bør godkendes på Fællesskabets vegne —

         TRUFFET FØLGENDE AFGØRELSE:
   Artikel 1
   Fornyelsen for en yderligere femårsperiode af aftalen om videnskabeligt og teknologisk samarbejde mellem Det Europæiske Fællesskab og regeringen for Den Russiske Føderation godkendes herved på Fællesskabets vegne.
   Artikel 2
   Formanden for Rådet meddeler på Fællesskabets vegne og i overensstemmelse med aftalens artikel 12 Den Russiske Føderations regering, at Fællesskabet har afsluttet de interne procedurer, som er nødvendige for den fornyede aftales (4) ikrafttræden.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 30. marts 2009.

            På Rådets vegne

         P. BENDL

            Formand

      (1)  Udtalelse af 3.2.2009 (endnu ikke offentliggjort i EUT).

      (2)  EFT L 299 af 28.11.2000, s. 14.

      (3)  EUT L 299 af 18.11.2003, s. 20.

      (4)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


Avis juridique important

|

31999D0393

1999/393/EF: Rådets afgørelse af 22. juli 1997 om indgåelse af aftalen mellem Det Europæiske Fællesskab og De Forenede Arabiske Emirater om handel med tekstilvarer

EF-Tidende nr. L 152 af 18/06/1999 s. 0001 - 0056

RÅDETS AFGØRELSEaf 22. juli 1997om indgåelse af aftalen mellem Det Europæiske Fællesskab og De Forenede Arabiske Emirater om handel med tekstilvarer(1999/393/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:Kommissionen har på Fællesskabets vegne ført forhandlinger om en aftale om handel med tekstilvarer med De Forenede Arabiske Emirater;i henhold til afgørelse 96/410/EF(1) er denne aftale blevet anvendt midlertidigt fra den 1. januar 1996 i afventning af dens formelle indgåelse;aftalen bør godkendes -TRUFFET FØLGENDE AFGØRELSE:Artikel 1Aftalen mellem Det Europæiske Fællesskab og De Forenede Arabiske Emirater om handel med tekstilvarer godkendes på Fællesskabets vegne.Teksten til aftalen er knyttet til denne afgørelse.Artikel 2Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.Udfærdiget i Bruxelles, den 22. juli 1997.På Rådets vegneJ. POOSFormand(1) EFT L 169 af 8.7.1996, s. 39.


title: 2011/181/EU: Afgørelse vedtaget af Rådet og repræsentanterne for medlemsstaternes regeringer, forsamlet i Rådet af 15. oktober 2010 om undertegnelse og midlertidig anvendelse af Euro-Middelhavs-aftalen om luftfart mellem Den Europæiske Union og dens medlemsstater på den ene side og Det Hashemitiske Kongerige Jordan på den anden side

text:
               25.3.2011

               DA

               Den Europæiske Unions Tidende

               L 79/1

         AFGØRELSE VEDTAGET AF RÅDET OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET
   af 15. oktober 2010
   om undertegnelse og midlertidig anvendelse af Euro-Middelhavs-aftalen om luftfart mellem Den Europæiske Union og dens medlemsstater på den ene side og Det Hashemitiske Kongerige Jordan på den anden side
   (2011/181/EU)
   RÅDET FOR DEN EUROPÆISKE UNION OG REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER, FORSAMLET I RÅDET, HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5 og 7, og artikel 218, stk. 8, første afsnit, og
   ud fra følgende betragtninger:

               (1)

               Kommissionen har på Unionens og medlemsstaternes vegne forhandlet om en Euro-Middelhavs-aftale om luftfart med Det Hashemitiske Kongerige Jordan (i det følgende benævnt »aftalen«) i overensstemmelse med Rådets afgørelse om bemyndigelse af Kommissionen til at indlede forhandlinger.

               (2)

               Aftalen blev paraferet den 17. marts 2010.

               (3)

               Aftalen bør undertegnes og anvendes midlertidigt af Unionen og medlemsstaterne med forbehold af dens senere indgåelse.

               (4)

               Det er nødvendigt at fastlægge en procedure for, hvordan den midlertidige anvendelse af aftalen i givet fald bringes til ophør. Det er også nødvendigt at fastlægge en passende procedure for Unionens og medlemsstaternes deltagelse i Det Fælles Udvalg, der nedsættes i henhold til aftalens artikel 21, og i voldgiftsproceduren i henhold til aftalens artikel 22 samt i forbindelse med gennemførelsen af visse af aftalens bestemmelser vedrørende flyvesikkerhed og sikkerhedsbeskyttelse —

         VEDTAGET DENNE AFGØRELSE:
   Artikel 1
   Undertegnelse
   1.   Undertegnelsen af Euro-Middelhavs-aftalen om luftfart mellem Den Europæiske Union og dets medlemsstater på den ene side og Det Hashemitiske Kongerige Jordan på den anden side (i det følgende benævnt »aftalen«) godkendes hermed på Unionens vegne med forbehold af Rådets afgørelse om indgåelsen af aftalen (1).
   2.   Formanden for Rådet bemyndiges til at udpege den eller de personer, der på Unionens vegne er beføjet til at undertegne aftalen med forbehold af dens senere indgåelse.
   Artikel 2
   Midlertidig anvendelse
   Frem til aftalens ikrafttræden anvendes den midlertidigt af Unionen og medlemsstaterne fra den første dag i måneden efter det tidligste af følgende tidspunkter: i) datoen for den sidste note, hvorved parterne giver hinanden notifikation om afslutningen af de procedurer, der er nødvendige for midlertidig anvendelse af aftalen, eller ii) i overensstemmelse med parterne gældende interne procedurer og/eller national ret, datoen, der falder 12 måneder efter datoen for aftalens undertegnelse.
   Artikel 3
   Det Fælles Udvalg
   1.   Den Europæiske Union og medlemsstaterne repræsenteres i Det Fælles Udvalg, der nedsættes i medfør af aftalens artikel 21, af repræsentanter for Kommissionen og medlemsstaterne.
   2.   Den Europæiske Unions og medlemsstaternes standpunkt i Det Fælles Udvalg i spørgsmål om ændringer i bilag III eller bilag IV til aftalen i overensstemmelse med artikel 26, stk. 2 i aftalen, og i spørgsmål, hvor EU har enekompetence, og som ikke kræver vedtagelse af en afgørelse med retsvirkning, fastlægges af Kommissionen, og Rådet og medlemsstaterne underrettes på forhånd herom.
   3.   I forbindelse med andre afgørelser i Det Fælles Udvalg om spørgsmål, der hører under EU's kompetence, vedtages Den Europæiske Unions og medlemsstaternes holdning af Rådet med kvalificeret flertal på forslag af Kommissionen, medmindre andet er fastsat i EU-traktaternes gældende procedurer for afstemning.
   4.   I forbindelse med afgørelser i Det Fælles Udvalg om spørgsmål, der hører under medlemsstaternes kompetence, vedtages Den Europæiske Unions og medlemsstaternes holdning af Rådet med enstemmighed på forslag af Europa-Kommissionen eller medlemsstaterne, medmindre en medlemsstat inden for en måned efter vedtagelsen af denne holdning har oplyst Rådets Generalsekretariat om, at medlemsstaten kun med sine lovgivende organers samtykke kan tilslutte sig den afgørelse, som Det Fælles Udvalg skal træffe.
   5.   Unionens og medlemsstaternes holdning i Det Fælles Udvalg forelægges af Kommissionen, undtagen vedrørende spørgsmål, der udelukkende hører under medlemsstaternes kompetence; i så fald forelægges den af formanden for Rådet eller, hvis Rådet træffer afgørelse herom, af Kommissionen.
   Artikel 4
   Bilæggelse af tvister
   1.   Kommissionen repræsenterer Unionen og medlemsstaterne i tvistbilæggelsesprocedurer i medfør af aftalens artikel 22.
   2.   Afgørelsen om at suspendere anvendelsen af fordele i henhold til aftalens artikel 22, stk. 7, træffes af Rådet på grundlag af et forslag fra Kommissionen. Rådet træffer afgørelse med kvalificeret flertal.
   3.   Enhver anden passende foranstaltning i spørgsmål, der hører under EU's kompetence, som skal træffes i medfør af aftalens artikel 22, besluttes af Kommissionen med bistand fra et særligt udvalg bestående af repræsentanter fra medlemsstaterne, der er udpeget af Rådet.
   Artikel 5
   Meddelelse til Kommissionen
   1.   Medlemsstaterne giver umiddelbart meddelelse til Kommissionen om enhver afgørelse om at afslå, tilbagekalde, suspendere eller indskrænke tilladelser til luftfartsselskaber, som de har til hensigt at træffe i medfør af aftalens artikel 4.
   2.   Medlemsstaterne underretter umiddelbart Kommissionen om alle anmodninger og meddelelser, som de fremsender eller modtager i medfør af aftalens artikel 13 (Flyvesikkerhed).
   3.   Medlemsstaterne underretter umiddelbart Kommissionen om alle anmodninger og meddelelser, som de fremsender eller modtager i medfør af aftalens artikel 14 (Sikkerhedsbeskyttelse af luftfarten).

      Udfærdiget i Luxembourg, den 15. oktober 2010.

            På Rådets vegne

         E. SCHOUPPE

            Formand

      (1)  Teksten til aftalen vil blive offentliggjort sammen med afgørelsen om dens indgåelse.


title: 2009/748/EF: Rådets afgørelse af 9. oktober 2009 om den holdning, Fællesskabet skal indtage i Rådet for Den Internationale Juteundersøgelsesgruppe til en forlængelse af overenskomsten om fastlæggelse af kommissoriet for Den Internationale Juteundersøgelsesgruppe af 2001

text:
               13.10.2009

               DA

               Den Europæiske Unions Tidende

               L 268/9

      RÅDETS AFGØRELSE

   af 9. oktober 2009
   om den holdning, Fællesskabet skal indtage i Rådet for Den Internationale Juteundersøgelsesgruppe til en forlængelse af overenskomsten om fastlæggelse af kommissoriet for Den Internationale Juteundersøgelsesgruppe af 2001
   (2009/748/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, andet afsnit,
   under henvisning til forslag fra Kommissionen, og
   ud fra følgende betragtninger:

               (1)

               Overenskomsten om fastlæggelse af kommissoriet for Den Internationale Juteundersøgelsesgruppe af 2001 blev undertegnet og indgået på vegne af Det Europæiske Fællesskab den 15. april 2002 ved Rådets afgørelse 2002/312/EF (1).

               (2)

               I henhold til regel 25, litra a) og b), udløber overenskomsten om fastlæggelse af kommissoriet for Den Internationale Juteundersøgelsesgruppe af 2001 den 26. april 2010, medmindre den ved afgørelse truffet af Rådet for Den Internationale Juteundersøgelsesgruppe forlænges med én eller to perioder, dog højst fire år i alt.

               (3)

               En forlængelse af overenskomsten er i Fællesskabets interesse.

               (4)

               Fællesskabets holdning i Den Internationale Juteundersøgelsesgruppe bør fastlægges —

         TRUFFET FØLGENDE AFGØRELSE:
   Eneste artikel
   Det Europæiske Fællesskabs holdning i Den Internationale Juteundersøgelsesgruppe er at stemme for, at overenskomsten om fastlæggelse af kommissoriet for Den Internationale Juteundersøgelsesgruppe af 2001 forlænges med én eller to perioder, dog højst fire år i alt, og at denne forlængelse meddeles De Forenede Nationers generalsekretær.

      Udfærdiget i Luxembourg, den 9. oktober 2009.

            På Rådets vegne

         Å. TORSTENSSON

            Formand

      (1)  EFT L 112 af 27.4.2002, s. 34.


title: RÅDETS AFGØRELSE af 29. september 1989 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Ækvatorialguinea om fiskeri ud for Ækvatorialguineas kyst, for perioden 27. juni 1989 til 26. juni 1992 (89/551/EØF) #

text:
Avis juridique important

|

31989D0551

RÅDETS AFGØRELSE af 29. september 1989 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Ækvatorialguinea om fiskeri ud for Ækvatorialguineas kyst, for perioden 27. juni 1989 til 26. juni 1992 (89/551/EØF)  -

EF-Tidende nr. L 299 af 17/10/1989 s. 0007

RAADETS AFGOERELSE af 29 . september 1989 om indgaaelse af aftalen i form af brevveksling om midlertidig anvendelse af protokollen om fastsaettelse af de fiskerimuligheder og den finansielle godtgoerelse, der er omhandlet i aftalen mellem Det Europaeiske  OEkonomiske Faellesskab og regeringen for Republikken AEkvatorialguinea om fiskeri ud for AEkvatorialguineas kyst, for perioden 27 . juni 1989 til 26 . juni 1992 ( 89/551/EOEF )   RAADET FOR DE EUROPAEISKE FAELLESSKABER HAR - under henvisning til Traktaten om Oprettelse af Det Europaeiske OEkonomiske Faellesskab,  under henvisning til akten vedroerende Spaniens og Portugals tiltraedelse, saerlig artikel 155, stk . 2, litra b ),  under henvisning til aftalen mellem Det Europaeiske OEkonomiske Faellesskab og regeringen for Republikken AEkvatorialguinea om fiskeri ud for AEkvatorialguineas kyst ( 1 ), undertegnet i Malabo den 15 . juni 1984 og aendret ved den aftale, der undertegnedes den  4 . november 1987 i Bruxelles ( 2 ),  under henvisning til forslag fra Kommissionen, og ud fra foelgende betragtninger :  Faellesskabet og Republikken AEkvatorialguinea har foert forhandlinger for at fastlaegge de aendringer eller suppleringer, der skal indfoejes i aftalen, naar protokollens gyldighedsperiode udloeber;  som resultat af disse forhandlinger paraferedes en ny protokol den 2 . juni 1989;  denne protokol giver fiskerne fra Faellesskabet fiskerimuligheder i farvande henhoerende under Republikken AEkvatorialguineas hoejhedsomraade eller jurisdiktion for perioden 27 . juni 1989 til 26 . juni 1992;  i henhold til artikel 155, stk . 2, litra b ), i tiltraedelsesakten paahviler det Raadet at fastlaegge passende naermere bestemmelser for helt eller delvis at tage hensyn til De Kanariske OEers interesser i forbindelse med de afgoerelser, det i hvert  enkelt tilfaelde vedtager, blandt andet med henblik paa indgaaelse af fiskeriaftaler med tredjelande; der boer i dette tilfaelde fastlaegges saadanne naermere bestemmelser;  naevnte protokol boer godkendes snarest muligt for at undgaa en afbrydelse af EF-fartoejernes fiskeri; de to parter har derfor paraferet en aftale i form af brevveksling om midlertidig anvendelse af den paraferede protokol fra dagen efter datoen for udloebet af den gaeldende protokol;  aftalen i form af brevveksling boer godkendes med forbehold af en endelig afgoerelse i henhold til Traktatens artikel 43 - TRUFFET FOELGENDE AFGOERELSE :    Artikel 1 Aftalen i form af brevveksling om midlertidig anven - delse af protokollen om fastsaettelse af de fiskerimulig - heder og den finansielle godtgoerelse, der er omhandlet i aftalen mellem Det Europaeiske OEkonomiske Faellesskab og regeringen for Republikken AEkvatorialguinea om fiskeri ud for AEkvatorialguineas kyst for perioden 27 . juni 1989 til 26 . juni 1992 godkendes paa Faellesskabets vegne .  Teksten til aftalen er knyttet til denne afgoerelse .  Artikel 2 For at tage hensyn til De Kanariske OEers interesse finder den i artikel 1 omhandlede aftale og, i fornoedent omfang for dens gennemfoerelse, de bestemmelser i den faelles fiskeripolitik, der vedroerer bevarelse og forvaltning af fiskeressourcerne,  ligeledes anvendelse paa fartoejer, der foerer spansk flag, og som er fast registreret i de registre, der foeres af de paa lokalt plan kompetente myndigheder ( registros de base ) paa De Kanariske OEer, paa de betingelser, der er fastsat i note 6 i bilag I til  Raadets forordning ( EOEF ) nr . 570/86 af 24 . februar 1986 om definition af begrebet »varer med oprindelsesstatus« og metoder for administrativt samarbejde i samhandelen mellem Faellesskabets toldomraade, Ceuta og Melilla og De Kanariske OEer ( 3 ).  Artikel 3 Formanden for Raadet bemyndiges til at udpege de personer,  der er befoejet til at undertegne aftalen i form af brevveksling med bindende virkning for Faellesskabet .   Udfaerdiget i Bruxelles, den 29 . september 1989 .  Paa Raadets vegne C . EVIN Formand   ( 1 ) EFT nr . L 188 af 16 . 7 . 1984, s . 1 . ( 2 ) EFT nr . L 29 af 30 . 1 . 1987, s . 1.(3 ) EFT nr . L 56 af 1 . 3 . 1986, s . 1 .


title: 2011/197/EU: Kommissionens afgørelse af 29. marts 2011 i henhold til Europa-Parlamentets og Rådets forordning (EF) nr. 45/2001 om tilstrækkeligheden af det beskyttelsesniveau, som Japan sikrer for personoplysninger, der videregives af Den Europæiske Union i de særlige tilfælde af videregivelse fra Europa-Kommissionen til de japanske toldmyndigheder, som finder sted i henhold til Det Blandede Toldsamarbejdsudvalgs afgørelse nr. 1/2010 af 24. juni 2010 i medfør af artikel 21 i aftalen mellem Det Europæiske Fællesskab og Japans regering om samarbejde og gensidig administrativ bistand i toldspørgsmål om gensidig anerkendelse af programmer for autoriserede økonomiske operatører i EU og Japan, og alene til de særlige formål for Det Blandede Toldsamarbejdsudvalgs afgørelse nr. 1/2010

text:
               31.3.2011

               DA

               Den Europæiske Unions Tidende

               L 85/8

         KOMMISSIONENS AFGØRELSE
   af 29. marts 2011
   i henhold til Europa-Parlamentets og Rådets forordning (EF) nr. 45/2001 om tilstrækkeligheden af det beskyttelsesniveau, som Japan sikrer for personoplysninger, der videregives af Den Europæiske Union i de særlige tilfælde af videregivelse fra Europa-Kommissionen til de japanske toldmyndigheder, som finder sted i henhold til Det Blandede Toldsamarbejdsudvalgs afgørelse nr. 1/2010 af 24. juni 2010 i medfør af artikel 21 i aftalen mellem Det Europæiske Fællesskab og Japans regering om samarbejde og gensidig administrativ bistand i toldspørgsmål om gensidig anerkendelse af programmer for autoriserede økonomiske operatører i EU og Japan, og alene til de særlige formål for Det Blandede Toldsamarbejdsudvalgs afgørelse nr. 1/2010
   (2011/197/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (1), særlig artikel 9, stk. 1 og 2,
   efter høring af Den Europæiske Tilsynsførende for Databeskyttelse, og
   ud fra følgende betragtninger:

               (1)

               Den 24. juni 2010 vedtog Det Blandede Toldsamarbejdsudvalg, der er nedsat i henhold til artikel 21 i aftalen mellem Det Europæiske Fællesskab og Japans regering om samarbejde og gensidig administrativ bistand i toldspørgsmål (2), afgørelse nr. 1/2010 om gensidig anerkendelse af programmer for autoriserede økonomiske operatører i EU og Japan (3) (i det følgende benævnt »Toldsamarbejdsudvalgets afgørelse nr. 1/2010«).

               (2)

               Toldsamarbejdsudvalgets afgørelse nr. 1/2010 indeholder bestemmelser i afsnit IV om udveksling af oplysninger mellem toldmyndigheder som defineret i artikel 1, litra c), i aftalen mellem Det Europæiske Fællesskab og Japans regering om samarbejde og gensidig administrativ bistand i toldspørgsmål. Ifølge denne definition anses henholdsvis det japanske finansministerium og de kompetente tjenestegrene i Kommissionen for en toldmyndighed.

               (3)

               De oplysninger, der skal udveksles mellem det japanske finansministerium og de kompetente tjenestegrene i Kommissionen, er blandt andet information om økonomiske operatører, der også kan omfatte personoplysninger. Videregivelse af oplysninger om økonomiske operatører er en af de opgaver, Kommissionen skal varetage i henhold til toldsamarbejdsudvalgets afgørelse nr. 1/2010.

               (4)

               De personoplysninger, der skal udveksles, er opført i toldsamarbejdsudvalgets afgørelse nr. 1/2010, afsnit IV, nr. 4), litra a)-f). Udvekslingen strækker sig over hele den periode, hvor det japanske finansministerium bruger oplysningerne med henblik på at forbedre vilkårene for europæiske økonomiske operatører i henhold til betingelserne i toldsamarbejdsudvalgets afgørelse nr. 1/2010. Kommissionen vil jævnligt videregive ajourførte og ændrede oplysninger om europæiske økonomiske operatører til det japanske finansministerium. Med hensyn til udveksling af oplysninger fastsætter afsnit IV, nr. 6, i toldsamarbejdsudvalgets afgørelse nr. 1/2010, at de udvekslede oplysninger alene må anvendes med henblik på gennemførelse af den gensidige anerkendelse af programmer for autoriserede økonomiske operatører i EU og Japan som fastlagt i afgørelsen. Aftalen mellem Det Europæiske Fællesskab og Japans regering om samarbejde og gensidig administrativ bistand i toldspørgsmål sikrer også, at sådanne oplysninger, herunder personoplysninger, udelukkende anvendes af det japanske finansministerium med henblik på anerkendelse af de pågældende økonomiske operatører som autoriserede økonomiske operatører i Japan. Oplysninger om autoriserede økonomiske operatører må ikke af den modtagende myndighed videregives til andre myndigheder eller tjenester uden for Japan, da dette vil udgøre en ændring af formålet, der ikke er omfattet af toldsamarbejdsudvalgets afgørelse nr. 1/2010.

               (5)

               Japanske offentlige myndigheders, herunder det japanske finansministeriums, behandling af personoplysninger er underlagt den japanske lov om beskyttelse af personoplysninger i administrative organer. Retten til og procedurerne for indsigt i »administrative dokumenter« er fastlagt i den japanske lov om offentlighed i forvaltningen. Bestemmelserne om fortrolighed, for så vidt angår oplysninger, som de japanske offentlige myndigheder behandler, og om udveksling af oplysninger mellem finansministeren og udenlandske toldmyndigheder findes i henholdsvis loven om offentlig forvaltning og toldloven.

               (6)

               I henhold til den japanske databeskyttelseslovgivning skal de japanske offentlige myndigheder, herunder det japanske finansministerium, give personer, som de har registreret oplysninger om, rimelig adgang til oplysningerne. De pågældende har krav på indsigt i de oplysninger, der vedrører dem, og kan tage initiativ til at få oplysningerne berigtiget eller slettet.

               (7)

               Den japanske lovgivning kræver, at det japanske finansministerium træffer organisatoriske sikkerhedsforanstaltninger, der er tilstrækkelige i forhold til de risici, som behandlingen af oplysninger indebærer.

               (8)

               Den japanske lovgivning fastlægger en undersøgelsesmekanisme i form af et undersøgelsesnævn, der iværksætter administrative klagesager og undersøgelser. Dette kan anses for tilstrækkeligt, for så vidt angår den særlige videregivelse af oplysninger, der finder sted i medfør af toldsamarbejdsudvalgets afgørelse nr. 1/2010, i betragtning af oplysningernes begrænsede og ikke-følsomme karakter og formålet med behandlingen af oplysningerne.

               (9)

               De ovennævnte bestemmelser sikrer, at Japan råder over tilstrækkelige håndhævelsesmekanismer til at garantere beskyttelsen af de personoplysninger, som Kommissionen måtte videregive med henblik på anerkendelse af europæiske økonomiske operatører som autoriserede økonomiske operatører i Japan.

               (10)

               På baggrund af alle de forhold, der har indflydelse på den særlige kategori af videregivelse af oplysninger, som Kommissionen skal udføre til gennemførelse af toldsamarbejdsudvalgets afgørelse nr. 1/2010, herunder oplysningernes art, den eller de påtænkte behandlingers formål og varighed, de retsregler (almindelige regler eller sektorregler), der er gældende i Japan, samt de regler for god forretningsskik og de sikkerhedsforanstaltninger, der gælder i Japan, anses det beskyttelsesniveau, der er tilvejebragt i Japan for personoplysninger, der videregives af de kompetente tjenestegrene i Kommissionen til det japanske finansministerium i forbindelse med gennemførelsen af toldsamarbejdsudvalgets afgørelse nr. 1/2010, for tilstrækkeligt.

               (11)

               Denne afgørelse bør kun gælde for den særlige situation, der er beskrevet i toldsamarbejdsudvalgets afgørelse nr. 1/2010, eftersom vurderingen af de japanske lovrammer for databeskyttelse er baseret på, at der er tale om videregivelse af en begrænset kategori af oplysninger og en begrænset anvendelse af oplysningerne, både hvad angår formål og varighed. Derfor vedrører denne afgørelse kun den beskyttelse, der ydes for personoplysninger, som Europa-Kommissionen videregiver fra EU til Japan i henhold til toldsamarbejdsudvalgets afgørelse med henblik på de særlige formål og vilkår for behandlingen i Japan.

               (12)

               Denne afgørelse berører ikke Kommissionens konklusioner i forbindelse med anvendelsen af artikel 25, stk. 4 og 6, i Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (4) —

         VEDTAGET DENNE AFGØRELSE:
   Artikel 1
   Japan sikrer et tilstrækkeligt beskyttelsesniveau for personoplysninger, som Europa-Kommissionen videregiver fra Den Europæiske Union til Japan som led i den gensidige anerkendelse af programmer for autoriserede økonomiske operatører i EU og Japan i medfør af toldsamarbejdsudvalgets afgørelse nr. 1/2010 og med henblik på gennemførelse af toldsamarbejdsudvalgets afgørelse nr. 1/2010 i overensstemmelse med artikel 9, stk. 1, i forordning nr. (EF) 45/2001.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 29. marts 2011.

            På Kommissionens vegne

         José Manuel BARROSO

            Formand

      (1)  EFT L 8 af 12.1.2001, s. 1.

      (2)  EUT L 62 af 6.3.2008, s. 24.

      (3)  EUT L 279 af 23.10.2010, s. 71.

      (4)  EFT L 281 af 23.11.1995, s. 31.


title: 2010/718/EU: Det Europæiske Råds afgørelse af 29. oktober 2010 om ændring af øen Saint-Barthélemys status i forhold til Den Europæiske Union

text:
               9.12.2010

               DA

               Den Europæiske Unions Tidende

               L 325/4

         DET EUROPÆISKE RÅDS AFGØRELSE
   af 29. oktober 2010
   om ændring af øen Saint-Barthélemys status i forhold til Den Europæiske Union
   (2010/718/EU)
   DET EUROPÆISKE RÅD HAR —
   under henvisning til traktaten om Den Europæiske Unions funktionsmåde, særlig artikel 355, stk. 6,
   under henvisning til initiativ fra Den Franske Republik,
   under henvisning til udtalelse fra Europa-Kommissionen, og
   ud fra følgende betragtninger:

               (1)

               Artikel 355 i traktaten om Den Europæiske Unions funktionsmåde (TEUF) giver Det Europæiske Råd mulighed for, på den berørte medlemsstats initiativ, med enstemmighed og efter høring af Kommissionen at vedtage en afgørelse om ændring af den status, som de i artikel 355, stk. 1 og 2, nævnte danske, franske eller nederlandske lande eller territorier har i forhold til Unionen.

               (2)

               Ved skrivelse af 30. juni 2010 fra den franske præsident anmodede Den Franske Republik (i det følgende benævnt »Frankrig«) Det Europæiske Råd om at træffe en sådan afgørelse med hensyn til øen Saint-Barthélemy, der er omhandlet i artikel 355, stk. 1, i TEUF. Frankrig anmoder om, at øens status ændres fra region i den yderste periferi, der er underlagt artikel 349 i TEUF, til oversøisk land og territorium, der er omhandlet i fjerde del i TEUF.

               (3)

               Frankrigs anmodning afspejler det ønske, som de valgte repræsentanter på øen Saint-Barthélemy, der udgør et oversøisk område inden for Den Franske Republik, jf. artikel 74 i den franske forfatning, med selvstyre, har givet udtryk for om at få en status i forhold til Unionen, som er bedre tilpasset dens status i den nationale ret, især på baggrund af at øen fysisk ligger fjernt fra hovedlandet, at dens økonomi er en lille øøkonomi, som udelukkende er rettet mod turisme, og som har konkrete forsyningsproblemer, der gør det vanskeligt at anvende en del af Unionens standarder.

               (4)

               Frankrig forpligter sig til at indgå de nødvendige aftaler for at sikre, at Unionens interesser beskyttes, når denne ændring sker. Aftalerne bør på den ene side handle om det monetære område, idet Frankrig ønsker at bevare euroen som fælles valutaenhed på Saint-Barthélemy og sikre, at EU-retten fortsat anvendes på områder, der er væsentlige for Den Økonomiske og Monetære Unions funktionsmåde. På den anden side bør de handle om skattesystemet og have til formål at sikre, at ordningerne i Rådets direktiv 77/799/EØF af 19. december 1977 om gensidig bistand mellem medlemsstaternes kompetente myndigheder inden for området direkte skatter og afgiftsbelastning af forsikringspræmier (1) og Rådets direktiv 2003/48/EF af 3. juni 2003 om beskatning af indtægter fra opsparing i form af rentebetalinger (2), der navnlig har til hensigt at bekæmpe grænseoverskridende skattesvig og skatteunddragelse, også i fremtiden anvendes på Saint-Barthélemys område. Saint-Barthélemys borgere bør fortsat være Unionsborgere og bør nyde de samme rettigheder og friheder i Unionen som andre franske statsborgere, ligesom alle Unionsborgere fortsat bør nyde de samme rettigheder og friheder på Saint-Barthélemy, som de gør nu.

               (5)

               Ændringen i øen Saint-Barthélemys status i forhold til Unionen, som imødekommer et demokratisk fremsat ønske fra dens valgte repræsentanter, bør således ikke skade Unionens interesser og bør være i tråd med, at øen har fået selvstyrestatus i den nationale ret —

         VEDTAGET DENNE AFGØRELSE:
   Artikel 1
   Med virkning fra den 1. januar 2012 ophører øen Saint-Barthélemy med at være en region i Unionens yderste periferi og får status som associeret oversøisk land og territorium som omhandlet i fjerde del i traktaten om Den Europæiske Unions funktionsmåde (TEUF).
   Artikel 2
   TEUF ændres følgelig således:

               1)

               I artikel 349, stk. 1, i TEUF udgår ordene », Saint-Barthélemy«.

               2)

               I artikel 355, stk. 1, i TEUF udgår ordene », Saint-Barthélemy«.

               3)

               I bilag II indsættes mellem leddet for Saint-Pierre og Miquelon og leddet for Aruba et led, der affattes således:

                           »—

                           Saint-Barthélemy«.

         Artikel 3
   Denne afgørelse træder i kraft på dagen for vedtagelsen.
   Den anvendes fra den 1. januar 2012.

      Udfærdiget i Bruxelles, den 29. oktober 2010.

            På Det Europæiske Råds vegne

         H. VAN ROMPUY

            Formand

      (1)  EFT L 336 af 27.12.1977, s. 15.

      (2)  EUT L 157 af 26.6.2003, s. 38.


title: 2009/514/EF: Rådets afgørelse af 22. juni 2009 om indgåelse af aftalen mellem Det Europæiske Fællesskab og Nepals regering om visse aspekter af lufttrafik

text:
               3.7.2009

               DA

               Den Europæiske Unions Tidende

               L 173/8

      RÅDETS AFGØRELSE

   af 22. juni 2009
   om indgåelse af aftalen mellem Det Europæiske Fællesskab og Nepals regering om visse aspekter af lufttrafik
   (2009/514/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet, og
   ud fra følgende betragtninger:

               (1)

               Rådet bemyndigede den 5. juni 2003 Kommissionen til at indlede forhandlinger med tredjelande om en fællesskabsaftale, som skal træde i stedet for visse bestemmelser i eksisterende bilaterale aftaler.

               (2)

               På Fællesskabets vegne har Kommissionen forhandlet sig frem til en aftale mellem Det Europæiske Fællesskab og Nepals regering om visse aspekter af lufttrafik (1) (i det følgende benævnt »aftalen«) i overensstemmelse med de mekanismer og direktiver, der blev fastsat i bilaget til Rådets afgørelse om bemyndigelse af Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (3)

               Aftalen blev i overensstemmelse med Rådets afgørelse 2009/117/EF (2) undertegnet på Fællesskabets vegne den 23. januar 2009 med forbehold af senere indgåelse.

               (4)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Aftalen mellem Det Europæiske Fællesskab og Nepals regering om visse aspekter af lufttrafik godkendes herved på Fællesskabets vegne.
   Artikel 2
   Formanden for Rådet bemyndiges hermed til at udpege den eller de personer, der er beføjet til at foranstalte den notifikation, der er omhandlet i aftalens artikel 9, stk. 1.

      Udfærdiget i Luxembourg, den 22. juni 2009.

            På Rådets vegne

         J. ŠEBESTA

            Formand

      (1)  EUT L 41 af 12.2.2009, s. 5.

      (2)  EUT L 41 af 12.2.2009, s. 3.


title: 2009/469/EF: Rådets afgørelse af 30. marts 2009 om indgåelse af en aftale om civil luftfartssikkerhed mellem Det Europæiske Fællesskab og Canada

text:
               17.6.2009

               DA

               Den Europæiske Unions Tidende

               L 153/10

         RÅDETS AFGØRELSE
   af 30. marts 2009
   om indgåelse af en aftale om civil luftfartssikkerhed mellem Det Europæiske Fællesskab og Canada
   (2009/469/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, og artikel 133, stk. 4, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Kommissionen har på Fællesskabets vegne ført forhandlinger om en aftale om civil luftfartssikkerhed med Canada i overensstemmelse med Rådets afgørelse af 21. april 2004 om at bemyndige Kommissionen til at indlede forhandlinger.

               (2)

               Den af Kommissionen forhandlede aftale bør undertegnes med forbehold af senere indgåelse.

               (3)

               Medlemsstaterne bør træffe de nødvendige foranstaltninger for at sikre, at deres bilaterale aftaler med Canada om samme emne opsiges med virkning fra datoen for denne aftales ikrafttræden —

         TRUFFET FØLGENDE AFGØRELSE:
   Artikel 1
   Underskrivelse af aftalen om civil luftfartssikkerhed mellem Det Europæiske Fællesskab og Canada godkendes hermed på Fællesskabets vegne med forbehold af Rådets afgørelse om indgåelse af aftalen.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, som er beføjet til at undertegne aftalen på Fællesskabets vegne med forbehold af dens indgåelse.

      Udfærdiget i Bruxelles, den 30. marts 2009.

            På Rådets vegne

         I. LANGER

            Formand

    ---documentbreak---

               17.6.2009

               DA

               Den Europæiske Unions Tidende

               L 153/11

         AFTALE
   om civil luftfartssikkerhed mellem Det Europæiske Fællesskab og Canada
   DET EUROPÆISKE FÆLLESSKAB og CANADA, i det følgende samlet benævnt »parterne« —
   SOM TAGER HENSYN TIL, at parterne hver især efter en lang periode med udveksling af tekniske oplysninger og bilaterale ordninger mellem medlemmer af Det Europæiske Fællesskab og Canada har besluttet, at den anden parts standarder og systemer til certificering af luftdygtighed og til miljøcertificering eller anerkendelse af civile luftfartsprodukter i tilstrækkelig grad svarer til sine egne til at gøre en aftale praktisabel,
   SOM ANERKENDER, at der er en voksende tendens hen imod multinational konstruktion, fremstilling og udveksling af civile luftfartsprodukter,
   SOM ØNSKER, at fremme den civile luftfarts sikkerhed, miljøkvalitet og miljøforenelighed samt lette udvekslingen af civile luftfartsprodukter,
   SOM ØNSKER, at fremme samarbejdet og øge effektiviteten inden for civil luftfartssikkerhed,
   SOM MENER, at deres samarbejde kan yde et positivt bidrag til at fremme mere omfattende international harmonisering af standarder og processer,
   SOM TAGER HENSYN TIL den mulige nedbringelse af den økonomiske byrde for luftfartsindustrien og operatører, som skyldes overflødige tekniske inspektioner, evalueringer og prøvninger,
   SOM ANERKENDER den gensidige fordel ved forbedrede procedurer for gensidig anerkendelse af godkendelser og prøvning for så vidt angår luftdygtighed, miljøbeskyttelse, vedligeholdelsesanlæg for luftfartøjer samt vedvarende luftdygtighed,
   SOM ANERKENDER, at enhver sådan gensidig anerkendelse må sikre overholdelsen af gældende tekniske forskrifter eller standarder, der mindst svarer til den sikkerhed, der opnås ved en parts egne procedurer,
   SOM ANERKENDER, at enhver sådan gensidig anerkendelse også forudsætter, at hver part vedvarende har tillid til den anden parts overensstemmelsesvurderinger,
   SOM ANERKENDER parternes respektive forpligtelser i henhold til bilaterale, regionale og multilaterale aftaler om civil luftfartssikkerhed og miljøforenelighed —
   ER BLEVET ENIGE OM FØLGENDE:
   Artikel 1
   Mål
   Målene for denne aftale er:

               a)

               i overensstemmelse med den gældende lovgivning for hver part at fastlægge principper og ordninger, som muliggør den gensidige anerkendelse af godkendelser udstedt af parternes kompetente myndigheder inden for de områder, der er omfattet af denne aftale, jf. artikel 4.

               b)

               at give parterne mulighed for at tilpasse sig den voksende tendens hen imod multinational konstruktion, fremstilling, vedligeholdelse og udveksling af civile luftfartsprodukter, der vedrører parternes fælles interesse i civil luftfartssikkerhed og miljøkvalitet.

               c)

               at fremme et samarbejde, som understøtter sikkerheds- og miljøkvalitetsmål.

               d)

               at fremme og lette en vedvarende udveksling af civile luftfartsprodukter og -tjenester.

         Artikel 2
   Definitioner
   I denne aftale forstås ved:
   a)   »luftdygtighedsgodkendelse«: en konstatering af, at konstruktionen eller ændringen af konstruktionen af et civilt luftfartsprodukt opfylder de standarder, der er fastlagt i en af parternes gældende lovgivning, eller at et produkt er i overensstemmelse med en konstruktion, for hvilken opfyldelsen af disse standarder tidligere er påvist, og som er i driftssikker stand
   b)   »civilt luftfartsprodukt«: ethvert civilt luftfartøj, luftfartøjsmotor, propel, underenhed, apparatur, del eller komponent, der er eller bliver monteret derpå
   c)   »kompetent myndighed«: et statsligt agentur eller en statslig enhed, som er udpeget som den kompetente myndighed af en part i forbindelse med denne aftale, og som udøver en lovfæstet ret til at vurdere overensstemmelsen af og til at føre tilsyn med og kontrollere brugen eller salget af civile luftfartsprodukter eller -tjenester inden for en af parternes jurisdiktion, og som kan træffe håndhævelsesforanstaltninger med henblik på at sikre, at sådanne produkter og tjenester, der placeres på markedet inden for den pågældende parts jurisdiktion, overholder de gældende lovkrav
   d)   »konstruktionsrelaterede driftskrav«: drifts- eller miljøkrav, som enten påvirker produktets konstruktionskarakteristika eller konstruktionsdata vedrørende produktets drift eller vedligeholdelse, som gør det egnet til en bestemt slags drift
   e)   »miljømæssig godkendelse«: en konstatering af, at civilt luftfartsprodukt opfylder standarder, der er fastsat i parternes gældende relevante lovgivning, for støj og/eller udstødningsemission
   f)   »vedligeholdelse«: gennemførelse af inspektion, overhaling, reparation, foranstaltninger til bevarelse eller udskiftning af dele, apparatur eller komponenter for et civilt luftfartsprodukt, med undtagelse af inspektion før flyvning, med henblik på at sikre produktets fortsatte luftdygtighed; det omfatter også udførelse af ændringer, men ikke projektering af reparationer og ændringer
   g)   »kontrol«: det periodiske tilsyn, som en kompetent myndighed gennemfører, med henblik på at fastslå, at de relevante gældende standarder fortsat overholdes
   h)   »teknisk repræsentant«: den canadiske organisation, der er ansvarlig for luftfartssikkerheden, for Canada og Det Europæiske Luftfartssikkerhedsagentur (EASA) for Det Europæiske Fællesskab.
   Artikel 3
   Generelle forpligtelser
   1.   Parterne accepterer eller anerkender hver især, jf. bilagene til denne aftale, der udgør en integrerende del af aftalen, konstateringer i henhold til anførte procedurer, der anvendes ved vurderingen af overensstemmelse med den pågældende parts angivne love, forskrifter og administrative foranstaltninger, og som foretages af den anden parts kompetente myndigheder, idet det er underforstået, at de anvendte procedurer til vurdering af overensstemmelse sikrer overensstemmelsen til den modtagende parts tilfredshed, overensstemmelsen med denne parts love, forskrifter og administrative foranstaltninger og giver en sikkerhed, som svarer til den modtagende parts egne procedurer.
   2.   Stk. 1 finder først anvendelse, når eventuelle overgangsordninger, jf. bilagene til denne aftale, er afsluttet.
   3.   Intet i denne aftale skal forstås derhen, at det indebærer en gensidig anerkendelse af parternes standarder eller tekniske forskrifter og, medmindre andet er anført i denne aftale, ej heller derhen, at det indebærer gensidig anerkendelse af standarders eller tekniske forskrifters ækvivalens.
   4.   Intet i denne aftale skal forstås derhen, at det begrænser en parts beføjelse til med lovgivning, forskrifter eller administrative foranstaltninger at fastlægge et sikkerhedsniveau, som den pågældende part finder passende, i sikkerheds- og miljøspørgsmål og med hensyn til risici, der er omfattet af det relevante bilag til denne aftale.
   5.   Konstateringer forelagt af delegerede personer eller godkendte organisationer, som via en af parternes gældende lovgivning er bemyndiget til at udføre en kompetent myndigheds opgaver, har samme gyldighed som konstateringer fra en kompetent myndighed i forbindelse med denne aftale. Den enhed hos en part, der er ansvarlig for gennemførelsen af denne aftale, jf. artikel 7, kan lejlighedsvis og efter forudgående meddelelse til modpartens gennemførelsesenhed, træde i direkte kontakt med en delegeret person eller godkendt organisation hos den anden part.
   Artikel 4
   Generelt anvendelsesområde
   1.   Denne aftale gælder for:

               a)

               luftdygtighedsgodkendelse og kontrol af civile luftfartsprodukter

               b)

               fortsat luftdygtighed for luftfartøjer i drift

               c)

               godkendelse og kontrol af produktion og produktionsanlæg

               d)

               godkendelse og kontrol af vedligeholdelsesanlæg

               e)

               miljømæssig godkendelse og miljømæssig afprøvning af civile luftfartsprodukter og

               f)

               dermed forbundne samarbejdsaktiviteter.

         2.   I forbindelse med udøvelse af Fællesskabets kompetence vedrørende flyveoperationer, certificering af flyvebesætninger og godkendelse af syntetiske træningsanordninger kan parterne aftale yderligere bilag, herunder overgangsordninger, som er specifikke for hvert område, jf. proceduren i artikel 16.
   Artikel 5
   Kompetente myndigheder
   1.   En enhed, som er kvalificeret i henhold til en parts lovgivning, anerkendes som en kompetent myndighed af den anden part, når den er auditeret af førstnævnte part med henblik på at fastslå, at enheden:

               a)

               fuldt ud opfylder den auditerende parts lovgivning

               b)

               er bekendt med den anden parts krav i forbindelse med den certificeringstype og det certificeringsomfang, der er ansøgt om, og

               c)

               er i stand til at opfylde de forpligtelser, der er anført i bilagene.

         2.   Hver part underretter den anden part om identiteten af en kompetent myndighed, når der er gennemført en audit med et positivt resultat. Den anden part kan gøre indsigelse mod den pågældende kompetente myndigheds tekniske kompetence eller overensstemmelse, jf. stk. 6.
   3.   De i tillæg 1 og 2 opførte enheder, skal anses for at opfylde bestemmelserne i stk. 1 for så vidt angår gennemførelsen af bilag A og B på denne aftales ikrafttrædelsestidspunkt.
   4.   Parterne sikrer, at deres kompetente myndigheder er og forbliver i stand til at foretage en korrekt overensstemmelsesvurdering af produkter eller organisationer i det omfang, det er relevant og omfattet af bilagene til denne aftale. Parterne sikrer i denne forbindelse, at der foretages periodisk auditering eller vurdering af deres kompetente myndigheder.
   5.   Parterne afholder samråd efter behov for at sikre, at tilliden til procedurerne for overensstemmelsesvurdering bevares. Samrådet kan omfatte en parts deltagelse i den anden parts periodiske audit af overensstemmelsesvurderingsaktiviteter eller andre vurderinger af kompetente myndigheder.
   6.   Gør en part indsigelse mod en kompetent myndigheds tekniske kompetence eller overensstemmelse, underretter den part, der gør indsigelse, den anden part skriftligt om indsigelsen mod den pågældende kompetente myndigheds tekniske kompetence eller overensstemmelse og om sin hensigt om at suspendere sin anerkendelse af konstateringer fra den pågældende kompetente myndighed. Sådanne indsigelser skal være objektive og velbegrundede.
   7.   Enhver indsigelse anmeldt i henhold til stk. 6 drøftes i Fællesudvalget, der er nedsat i henhold til artikel 9, og som kan beslutte at suspendere anerkendelse af konstateringer fra den pågældende kompetente myndighed, eller at der er behov for en verifikation af dens tekniske kompetence. En sådan verifikation foretages normalt hurtigt af den part, der har jurisdiktion over den pågældende kompetente myndighed, men kan foretages af parterne i fællesskab, hvis de beslutter det.
   8.   Hvis Fællesudvalget ikke har kunnet løse en tvist vedrørende en indsigelse, der er anmeldt i henhold til stk. 6, inden 30 dage fra underretningen, kan den part, der gør indsigelse, suspendere sin anerkendelse af konstateringer fra den pågældende kompetente myndighed, men skal anerkende konstateringer fra den kompetente myndighed, som ligger forud for datoen for underretningen. En sådan suspendering forbliver i kraft, indtil Fællesudvalget har løst problemet.
   Artikel 6
   Beskyttelsesforanstaltninger
   1.   Intet i denne aftale skal forstås derhen, at det begrænser en parts beføjelse til omgående at træffe alle passende foranstaltninger, hvis der er risiko for, at et produkt eller en tjenesteydelse:

               a)

               bringer personers helbred eller sikkerhed i fare

               b)

               ikke opfylder den pågældende parts gældende love, forskrifter og administrative foranstaltninger inden for denne aftales anvendelsesområde eller

               c)

               på anden vis ikke opfylder et krav inden for anvendelsesområdet af det relevante bilag til denne aftale.

         2.   Træffer en part foranstaltninger i medfør af stk. 1, fremsender den en skriftlig begrundelse herfor til den anden part inden 15 hverdage efter at have truffet foranstaltningerne.
   Artikel 7
   Meddelelser
   1.   Parterne er enige om, at meddelelser mellem dem i forbindelse med gennemførelsen af denne aftale behandles af følgende instanser:

               a)

               tekniske spørgsmål: de tekniske repræsentanter

               b)

               alle andre spørgsmål:

                           —

                           for Canada: det canadiske Transportministerium (The Department of Transport)

                           —

                           for Det Europæiske Fællesskab: Europa-Kommissionen og medlemsstaternes kompetente myndigheder, hvis det er relevant.

         2.   Ved undertegnelsen af denne aftale meddeler parterne hinanden de relevante kontaktoplysninger.
   Artikel 8
   Samarbejde, bistand og åbenhed
   1.   Hver part underretter den anden part om alle dens relevante love, forskrifter, standarder og krav og om dens certificeringssystem.
   2.   Parterne underretter hinanden om påtænkte væsentlige ændringer af deres relevante love, forskrifter, standarder og krav og af deres certificeringssystem i det omfang, ændringerne kan påvirke denne aftale. Parterne giver så vidt, det er praktisk muligt, hinanden mulighed for at fremsætte bemærkninger til sådanne ændringer og tager behørigt hensyn til sådanne bemærkninger.
   3.   Parterne udvikler, hvis det er relevant, procedurer for regelsamarbejde og åbenhed omkring alle aktiviteter, som de gennemfører og som er omfattet af denne aftale.
   4.   Parterne er enige om — med forbehold af deres respektive gældende lovgivning — at de på anmodning hurtigt stiller oplysninger til rådighed for hinanden om ulykker og hændelser, der vedrører områder, som er omfattet af denne aftale.
   5.   I forbindelse med samarbejde om undersøgelse og løsning af sikkerhedsproblemer giver parterne hinanden mulighed for at deltage i hinandens inspektioner og audit, enten stikprøvevis eller ved at gennemføre fælles inspektioner og audit efter behov.
   Artikel 9
   Fællesudvalget
   1.   Der nedsættes et fællesudvalg bestående af repræsentanter fra hvert part. Fællesudvalget sikrer, at denne aftale fungerer effektivt, og mødes regelmæssigt for at evaluere dens gennemførelse.
   2.   Fællesudvalget kan tage ethvert anliggende vedrørende denne aftales funktion og gennemførelse op til overvejelse. Det får bl.a. til opgave at:

               a)

               gennemgå og træffe passende foranstaltninger i forbindelse med indsigelser, jf. artikel 5

               b)

               løse problemer i forbindelse med anvendelsen og gennemførelsen af denne aftale, herunder dem, der ikke på anden vis løses af det sektorudvalg, der er nedsat i henhold til det relevante bilag

               c)

               overveje, hvordan aftalen kan komme til at fungere bedre og efter behov fremsætte anbefalinger til parterne om ændring af aftalen

               d)

               overveje specifikke ændringer til bilagene

               e)

               samordne udarbejdelsen af yderligere bilag, hvis det er hensigtsmæssigt

               f)

               vedtage arbejdsprocedurer, hvis det er hensigtsmæssigt, for regelsamarbejde og åbenhed om alle i artikel 4 omhandlede aktiviteter, som ikke på anden vis udarbejdes af sektorudvalgene.

         3.   Fællesudvalget fastsætter sin egen forretningsorden inden et år efter denne aftales ikrafttræden.
   Artikel 10
   Suspendering af forpligtelsen til gensidig anerkendelse
   1.   Parterne kan hver især helt eller delvis suspendere deres forpligtelser i henhold til et bilag til denne aftale, hvis:

               a)

               modparten ikke opfylder sine forpligtelser i henhold til det pågældende bilag til denne aftale, eller

               b)

               en eller flere af en parts egne kompetente myndigheder ikke kan gennemføre nye eller yderligere krav vedtaget af den anden part inden for det område, som er omfattet af det pågældende bilag til denne aftale, eller

               c)

               den anden part ikke bibeholder de lovgivnings- og forskriftsmæssige metoder og foranstaltninger, der er påkrævet for at gennemføre denne aftales bestemmelser.

         2.   Parterne skal anmode om samråd, jf. artikel 15, før de suspenderer deres forpligtelser. Hvis uenighed angående bilagene ikke kan løses ved samråd, kan en part underrette den anden part om, at den har til hensigt at suspendere anerkendelse af konstateringer af overensstemmelser og godkendelser i henhold til det bilag, som der er uenighed om. En sådan underretning foretages skriftligt, og der redegøres for grundene til suspenderingen.
   3.   En sådan suspendering træder i kraft 30 dage efter datoen for underretningen, medmindre den part, der iværksatte suspenderingen, skriftligt inden udgangen af denne periode underretter den anden part om, at den trækker sin underretning tilbage. Suspenderingen får ingen indflydelse på gyldigheden af konstateringer af overensstemmelse, certifikater og godkendelser foretaget af partens pågældende tekniske repræsentanter eller den pågældende kompetente myndighed forud for datoen, hvor suspenderingen trådte i kraft. En suspendering, der er trådt i kraft, kan bringes til ophør øjeblikkeligt efter en brevveksling mellem parterne herom.
   Artikel 11
   Fortrolighed
   1.   Parterne er enige om, at de hver især i det omfang, det er krævet i henhold til deres respektive lovgivning, behandler oplysninger modtaget fra den anden part som led i denne aftale fortroligt.
   2.   Parterne må, med forbehold af deres respektive lovgivning, hverken offentliggøre eller tillade, at en kompetent myndighed offentliggør oplysninger modtaget fra den anden part som led i denne aftale, hvis der er tale om forretningshemmeligheder, fortrolige kommercielle eller finansielle oplysninger eller oplysninger, som vedrører en igangværende undersøgelse. Sådanne oplysninger skal i denne forbindelse anses for at være ophavsretligt beskyttede oplysninger og være passende mærket som sådanne.
   3.   En part eller en kompetent myndighed kan, når den stiller oplysninger til rådighed for den anden part eller en af den anden parts kompetente myndigheder, fastlægge, hvilke dele af oplysningerne, den anser for at være fritaget for offentliggørelse.
   4.   Parterne træffer alle rimelige forebyggende foranstaltninger for at beskytte oplysninger, der modtages som led i denne aftale, mod uautoriseret offentliggørelse.
   Artikel 12
   Omkostningsdækning
   1.   Parterne må ikke pålægge fysiske eller juridiske personer, hvis aktiviteter reguleres af denne aftale, gebyrer og afgifter for overensstemmelsesvurderingstjenester omfattet af denne aftale og leveret af modparten.
   2.   Parterne bestræber sig hver især på at sikre, at eventuelle gebyrer og afgifter, som en parts tekniske repræsentant pålægger en fysisk eller juridisk person, hvis aktiviteter reguleres af denne aftale, er rimelige, står i et rimeligt forhold til leverede certificerings- og tilsynstjenester og ikke skaber handelshindringer.
   3.   Hver parts tekniske repræsentant har ret til via gebyrer og afgifter, som pålægges fysiske eller juridiske personer, hvis aktiviteter reguleres af denne aftale, at dække sine omkostninger i forbindelse med gennemførelsen af et relevant bilag og udgifterne til audit og inspektioner i medfør af artikel 5, stk. 5, og artikel 8, stk. 5.
   Artikel 13
   Andre aftaler
   1.   Medmindre andet fremgår af bilagene til denne aftale, vil forpligtelser i medfør af aftaler, som en af parterne indgår med tredjeparter, hverken få retskraft eller virkning for den anden part, for så vidt angår anerkendelse af konstateringer som led i overensstemmelsesvurderingsprocedurer i tredjelandet.
   2.   Ved sin ikrafttræden træder denne aftale i stedet for de bilaterale luftfartssikkerhedsaftaler, der er indgået mellem Canada og medlemsstater i Den Europæiske Union, for så vidt angår alle spørgsmål omfattet af denne aftale.
   3.   Denne aftale berører ikke parternes rettigheder og forpligtelser i medfør af andre internationale aftaler.
   Artikel 14
   Territorial anvendelse
   Medmindre andet er anført i bilagene til denne aftale, gælder aftalen på den ene side på de områder, der er omfattet af traktaten om oprettelse af Det Europæiske Fællesskab, og på de betingelser, der er fastlagt i denne traktat, og på den anden side på Canadas område.
   Artikel 15
   Samråd og bilæggelse af tvister
   1.   Hver part kan anmode om samråd med den anden part om alle spørgsmål i forbindelse med denne aftale. Den anden part skal straks besvare en sådan anmodning og indlede samrådet efter aftale mellem parterne inden for 45 dage.
   2.   Parterne tilstræber at løse eventuelle indbyrdes uoverensstemmelser i forbindelse med deres samarbejde i henhold til denne aftale på det lavest mulige tekniske niveau ved samråd efter bestemmelserne i bilagene til denne aftale.
   3.   Hvis tvisten ikke kan løses, jf. stk. 2, kan hver af de tekniske repræsentanter forelægge tvisten for Fællesudvalget, som derefter indleder samråd om spørgsmålet.
   Artikel 16
   Ikrafttræden, ophør og ændringer
   1.   Denne aftale træder i kraft på datoen for den sidste skriftlige underretning i parternes udveksling af diplomatiske noter, hvori parterne underretter hinanden om afslutningen af de interne procedurer, der er nødvendige for aftalens ikrafttrædelse. Denne aftale gælder, indtil den opsiges af en af parterne.
   2.   Parterne kan til enhver tid opsige denne aftale med seks måneders varsel ved skriftlig underretning af modparten, medmindre opsigelsen efter gensidig aftale mellem parterne trækkes tilbage før udløbet af denne frist.
   3.   Ønsker en part at ændre aftalen ved at fjerne et eller flere bilag og bibeholde andre bilag, søger parterne at nå en konsensus om ændringen af aftalen, jf. procedurerne i denne artikel. Nås der ingen konsensus, udløber aftalen ved udgangen af seks måneder efter datoen for underretningen herom, undtagen hvis parterne enes om noget andet.
   4.   Parterne kan ændre aftalen efter gensidig skriftlig aftale. En ændring til denne aftale træder i kraft på datoen for den sidste af de skriftlige underretninger, hvormed parterne meddeler hinanden, at de har afsluttet de interne procedurer, som aftalens ikrafttrædelse kræver.
   5.   Uanset bestemmelserne i stk. 4 kan parterne aftale at ændre bestående bilag eller indsætte nye bilag ved hjælp af en udveksling af diplomatiske noter mellem dem. Disse ændringer træder i kraft i henhold til de betingelser, der er aftalt i udvekslingen af de diplomatiske noter.
   6.   Efter udløb af denne aftale bibeholder hver part gyldigheden af alle luftdygtighedsgodkendelser, miljømæssige godkendelser og certifikater, der er udstedt i medfør af denne aftale inden dens udløb, med forbehold af deres fortsatte overensstemmelse med den pågældende parts gældende love og forskrifter.

      TIL BEKRÆFTELSE HERAF har undertegnede, der er behørigt bemyndiget hertil, underskrevet denne aftale.
      Udfærdiget i Prag den sjette maj to tusind og ni i to eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Kанада
         Por Canadá
         Za Kanadu
         For Canada
         Für Kanada
         Kanada nimel
         Για τον Καναδά
         For Canada
         Pour le Canada
         Per il Canada
         Kanādas vārdā
         Kanados vardu
         Kanada részéről
         Għall-Kanada
         Voor Canada
         W imieniu Kanady
         Pelo Canadá
         Pentru Canada
         Za Kanadu
         Za Kanado
         Kanadan puolesta
         För Kanada

   Tillæg 1

      Liste over kompetente myndigheder, der anses for at opfylde bestemmelserne i artikel 5, stk. 1, for så vidt angår bilag A

               1.

               Kompetente myndigheder for konstruktionsgodkendelser

                           —

                           for Canada: den canadiske civile luftfartsorganisation

                           —

                           for Det Europæiske Fællesskab: Det Europæiske Agentur for Luftfartssikkerhed.

               2.

               Kompetente myndigheder for tilsyn med produktionen

                           —

                           for Canada: den canadiske civile luftfartsorganisation

                           —

                           for Det Europæiske Fællesskab: Det Europæiske Agentur for Luftfartssikkerhed, Medlemsstaternes kompetente myndigheder.

         Tillæg 2

      Kompetente myndigheder i de 27 EU-medlemsstater, der anses for at opfylde bestemmelserne i artikel 5, stk. 1, for så vidt angår bilag B


title: Rådets afgørelse (EU) 2017/37 af 28. oktober 2016 om undertegnelse på Den Europæiske Unions vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side

text:
               14.1.2017

               DA

               Den Europæiske Unions Tidende

               L 11/1

         RÅDETS AFGØRELSE (EU) 2017/37
   af 28. oktober 2016
   om undertegnelse på Den Europæiske Unions vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2, artikel 91, artikel 100, stk. 2, artikel 153, stk. 2, artikel 192, stk. 1, og artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 24. april 2009 bemyndigede Rådet Kommissionen til at indlede forhandlinger om en samlet økonomi- og handelsaftale med Canada.

               (2)

               Disse forhandlinger er afsluttet, og den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (»aftalen«) bør undertegnes på vegne af Unionen med forbehold af opfyldelse af de procedurer, der er nødvendige for dens indgåelse, på et senere tidspunkt.

               (3)

               I overensstemmelse med aftalens artikel 30.6, stk. 1, skaber aftalen ikke rettigheder eller forpligtelser, som kan påberåbes direkte for Unionens eller medlemsstaternes domstole —

         VEDTAGET DENNE AFGØRELSE:
   Artikel 1
   Der gives hermed bemyndigelse til undertegnelse på Unionens vegne af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side med forbehold af indgåelse af aftalen.
   Teksten til aftalen er knyttet til denne afgørelse sammen med det fælles fortolkende instrument og de tilhørende erklæringer.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 28. oktober 2016.

            På Rådets vegne

         M. LAJČÁK

            Formand


Avis juridique important

|

31979D0857

79/857/EØF: Rådets afgørelse af 15. oktober 1979 om udnævnelse af medlemmer af og suppleanter til Det rådgivende udvalg for vandrende arbejdstageres sociale Sikring

EF-Tidende nr. L 265 af 23/10/1979 s. 0010 - 0011

++++   ( 1 ) EFT nr . L 149 af 5 . 7 . 1971 , s . 2 .  RAADETS AFGOERELSE  af 15 . oktober 1979  om udnaevnelse af medlemmer af og suppleanter til Det raadgivende udvalg for vandrende arbejdstageres sociale Sikring   ( 79/857/EOEF )  RAADET FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab , saerlig artikel 51 ,  under henvisning til Raadets forordning ( EOEF ) nr . 1408/71 af 14 . juni 1971 om anvendelse af de sociale sikringsordninger paa arbejdstagere og deres familiemedlemmer , der flytter inden for Faellesskabet ( 1 ) , saerlig artikel 82 ,  under henvisning til Raadets afgoerelse af 8 . februar 1977 om udnaevnelse af medlemmer af og suppleanter til Det raadgivende udvalg for vandrende arbejdstageres sociale Sikring for perioden fra 8 . februar 1977 til 7 . februar 1979 ,  under henvisning til de kandidatlister , som hver af medlemsstaternes regeringer har forelagt for Raadet , og  ud fra foelgende betragtninger :  den franske regering vil senere opstille en kandidat med henblik paa besaettelse af en ledig plads som suppleant i kategorien arbejdsgiverrepraesentanter ;  den luxembourgske regering vil senere indgive en kandidatliste med henblik paa besaettelse af tre ledige pladser i kategorien arbejdstagerrepraesentanter ;  der skal udnaevnes medlemmer af og suppleanter til Det raadgivende udvalg for en periode paa to aar _  TRUFFET FOELGENDE AFGOERELSE :  Artikel 1  Nedenstaaende udnaevnes til medlemmer af og suppleanter til Det raadgivende udvalg for vandrende arbejdstageres sociale Sikring for perioden fra 15 . oktober 1979 til 14 . oktober 1981 :  A . Repraesentanter for regeringerne  a ) medlemmer b ) suppleanter  Belgien hr . Donis hr . Mertens hr . Dupuis  Danmark hr . Trier hr . Vorre hr . Andersen  Tyskland hr . Haase hr . Kaupper hr . Burchardt  Frankrig frk . Ruellan hr . Hamon hr . Decisier  Irland hr . Collins hr . Forrestal hr . Trant  Italien hr . Bova hr . Cristofanelli fru Pirrone  Luxembourg hr . Nosbusch hr . Reiffers hr . Deratte  Nederlandene hr . Dirken hr . van Nijnanten hr . Bloemheuvel  Det forenede  Kongerige hr . Reffell hr . Seabourn hr . Sloane  B . Repraesentanter for arbejdstagerorganisationerne  a ) medlemmer b ) suppleanter  Belgien hr . Peeters hr . Verboven hr . Pottillius  Danmark hr . Vognbjerg hr . Larsen hr . Nielsen  Tyskland hr . Elsner fru Wulf-Mathioes fru Renken  Frankrig hr . Cappe hr . Bridier hr . Jacquot  Irland hr . Murphy hr . Kennedy hr . Mulhall  Italien hr . Motta hr . Tosini hr . Fabretti  Luxembourg  Nederlandene hr . Madlener hr . van Draat hr . Bode  Det forenede  Kongerige hr . Eccles hr . Mawer hr . MacGougan  C . Repraesentanter for arbejdsgiverorganisationerne  a ) medlemmer b ) supplianter  Belgien hr . Fransman fru de Schrijver-Storm fru Laubert-Beaufils  Danmark hr . Christensen fru H . Simonsen fru Johansen  Tyskland hr . Schnabel hr . Loew hr . Glaubitz  Frankrig hr . Martin hr . Vrillon  Irland hr . Harrington hr . Harty hr . Rice  Italien hr . Torella hr . Misserville hr . Nasoni  Luxembourg hr . Reckinger hr . Sauber hr . Pauly  Nederlandene fru de Quant hr . van Rens hr . Zwarts  Det forenede  Kongerige hr . Ashley hr . Cobb fru Harrison  Artikel 2  Raadet udnaevner senere den franske suppleant i kategorien arbejdsgiverrepraesentanter og de luxembourgske medlemmer og suppleanter i kategorien arbejdsgiverrepraesentanter .  Udfaerdiget i Luxembourg , den 15 . oktober 1979 .  Paa Raadets vegne  J . GIBBONS  Formand


title: Rådets Afgørelse af 3. oktober 1974 om indgåelse af aftalen mellem Det europæiske økonomiske Fællesskab og republikken Øvre-Volta om levering af skummetmælkspulver og butteroil som fødevarehjælp

text:
31 . 10. 74                            De Europæiske Fællesskabers Tidende                           Nr. L 293 /21
                                                 RÅDETS AFGØRELSE
                                                     af 3 . oktober 1974
            om indgåelse af aftalen mellem Det europæiske økonomiske Fællesskab og republikken
                Øvre-Volta om levering af skummetmælkspulver og butteroil som fødevarehjælp
                                                         (74/524/EØF)
            RÅDET FOR DE EUROPÆISKE FÆLLESSKABER HAR —
            under henvisning til traktaten om oprettelse af Det europæiske økonomiske Fællesskab,
            særlig artiklerne 113 , 114 og 228,
            under henvisning til henstilling fra Kommissionen, og
            ud fra følgende betragtninger :
            Rådet har ved forordningerne (EØF) nr. 3582/73 ( J ) og (EØF) nr. 3583/73 (2) besluttet
            at stille 2 600 tons skummetmælkspulver og 1 800 tons butteroil til rådighed for
            republikken Øvre-Volta —
            VEDTAGET FØLGENDE AFGØRELSE:
                                                            Artikel 1
            På Fællesskabets vegne indgås aftalen mellem Det europæiske økonomiske Fællesskab
            og republikken Øvre-Volta om levering af skummetmælkspulver og butteroil som
            fødevarehjælp, som er bilag til denne afgørelse.
                                                            Artikel 2
            Formanden for Rådet bemyndiges til at udpege de personer, som er beføjede til at
            undertegne aftalen, og at give dem de nødvendige fuldmagter til at forpligte Fællesskabet.
            Udfærdiget i Luxembourg, den 3 . oktober 1974.
                                                                         Få Rådets vegne
                                                                            P. ABELIN
                                                                             Formand
            (!) EFT nr. L 359 af 28 . 12. 1973 , s . 50.
            (2) EFT nr. L 359 af 28. 12. 1973, s. 51 .


Avis juridique important

|

31998D0329

98/329/EF: Europa-parlamentets afgørelse af 31. marts 1998 om meddelelse af decharge til Kommissionen for den økonomiske forvaltning af Den Sjette Europæiske Udviklingsfond for regnskabsåret 1996

EF-Tidende nr. L 146 af 16/05/1998 s. 0026 - 0027

EUROPA-PARLAMENTETS AFGØRELSE af 31. marts 1998 om meddelelse af decharge til Kommissionen for den økonomiske forvaltning af Den Sjette Europæiske Udviklingsfond for regnskabsåret 1996 (98/329/EF) EUROPA-PARLAMENTET,- der henviser til EF-traktaten,- der henviser til den tredje AVS-EØF-konvention (1),- der henviser til status og regnskaber for Den Sjette og Syvende Europæiske Udviklingsfond for regnskabsåret 1996 (SEK(97)0938 - C4-0274/97),- der henviser til Revisionsrettens årsberetning og revisionserklæring for regnskabsåret 1996 med institutionernes svar (2),- der henviser til Rådets henstilling af 9. marts 1998 (C4-0167/98),- der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A4-0091/98),1. giver decharge til Kommissionen for den økonomiske forvaltning af Den Sjette Europæiske Udviklingsfond for regnskabsåret 1996 på grundlag af følgende beløb:>TABELPOSITION>>TABELPOSITION>2. fremsætter sine bemærkninger i den beslutning, der ledsager denne afgørelse;3. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Den Europæiske Investeringsbank samt at sørge for, at de offentliggøres i De Europæiske Fællesskabers Tidende (L-udgaven).GeneralsekretærJulian PRIESTLEYFormandJosé María GIL-ROBLES(1) EFT L 86 af 31. 3. 1986.(2) EFT C 348 af 18. 11. 1997 (Bind I, kapitel 12, og bind II, del II).